[ca] Detecció del carcinoma de laringe mitjançant videolaringoscòpia amb imatge d'autofluorescència (AFI) El carcinoma de laringe representa el cinquè dels tumors de cap i coll, amb incidència aproximada de 3200 casos/any a Espanya. El diagnòstic primerenc és essencial, atès que en estadis inicials s'assoleixen supervivències entre el 80 i el 90%. Tot i això, més de 60% dels casos es diagnostiquen en estadis avançats. La fibronasolaringoscòpia és el mètode d'elecció per la detecció de lesions malignes i premalignes laríngies, però insuficient per a la diferenciació de les lesions neoplàsiques i és la histologia el patró de referència per al seu diagnòstic. La llum d'autofluorescència, es basa en l'emissió de fluorescència que emeten espontàniament els teixits quan són incidits per feixos de llum blava i verda. Són fluoròfors interns que emeten una llum de color verd que es pot veure disminuïda per infecció, per inflamació o per neoformació, agafant aleshores un color liliaci o magenta, fet que permet localitzar fàcilment la lesió. L'autofluorescència i el Narrow Band Imagin, tindrien una sensibilitat i especificitat més gran que la laringoscòpia tradicional pel diagnòstic tumoral facilitant el diagnòstic i cribratge de pacients que requereixen una actuació preferent. L'objectiu primari d'aquest treball és validar la utilitat de l'autofluorescència indirecta per al diagnòstic de carcinoma de laringe. Amb l'autorització del comitè d'ètica s'ha executat un estudi retrospectiu i observacional dels pacients a qui se'ls ha realitzat una videolaringoscòpia amb autofluorescència entre el 2014 - 2018. L'anàlisi estadística es focalitza en la sensibilitat, especificitat, valor predictiu positiu i negatiu de la videolaringoscòpia tradicional, Narrow Band Imaging i autofluorescència en relació al patró de referència, la histologia, així com en l'avaluació dels aspectes epidemiològics de la cohort. Es van identificar 124 pacients que complien criteris de selecció, dels quals es van haver d'excloure 6 pacients, realitzant l'anàlisi sobre un total 118 pacients, 101 homes i 17 dones, amb una edat mitjana de 69 anys. La sensibilitat per lesions neoplàsiques obtinguda amb la videolaringoscòpia tradicional va ser del 95.3%, en comparació del 85,7% de l'autofluorescència indirecta i del 87,5% del Narrow Band Imaging. Aquests resultats globals són millors per a les tres tècniques quan s'avaluen de manera específica a la regió glòtica. No obstant això, la utilització de dues tècniques simultànies augmenta la sensibilitat: l'ús concomitant de laringoscòpia tradicional amb autofluorescència assoleix valors de 98.8% i la laringoscòpia tradicional amb narrow band un 95.8%. L'especificitat obtinguda va ser de 15.6% per a la laringoscòpia tradicional en comparació del 50% de l'autofluorescència indirecta i el 8.3% del Narrow Band Imaging. Els valors predictius positius van ser 75.2%, 82.8% i 79.3% respectivament, mentre que els valors predictiu negatius van ser de 55.6, 57.1 i 14.3% respectivament. Aquestes troballes ens permeten concloure que la sensibilitat de la laringoscòpia, autofluorescència i Narrow Band Imaging són elevades al nostre medi i comparables a les obtingudes a la literatura. Aquesta sensibilitat augmenta quan aquestes tècniques es combinen. L'alt valor predictiu negatiu obtingut justifica la seva utilització com a mètode de cribratge. Una desavantatge és que l'autofluorescència en aquest estudi presenta una especificitat baixa, i cal complementar-la amb altres mètodes diagnòstics per poder excloure lesions malignes i premalignes. Les corbes de supervivència de Kaplan-Meier per a l'estudi de la supervivència global en pacients amb lesions benignes, premalignes i malignes no mostren diferències estadísticament significatives. Aquesta troballa es deu a que la major part de tumors tenien un estadiatge baix. Els tumors de localització glòtica són els que mostren una millor supervivència global i lliure de malaltia amb supervivència als 5 anys més gran del 80%.

[en] Detection of laryngeal carcinoma by videolaryngoscopy with autofluorescence imaging (AFI) Laryngeal carcinoma represents the fifth of head and neck tumors, with an approximate incidence of 3200 cases/year in Spain. Early diagnosis is essential, since in the initial stages survival rates are between 80 and 90%. However, more than 60% of cases are diagnosed in advanced stages. Fibronasolaringoscopy is the method of choice for the detection of malignant and premalignant laryngeal lesions, but it is insufficient for the differentiation of neoplastic lesions, histology being the gold standard for diagnosis. Autofluorescence light is based on the fluorescence emission spontaneously emitted by tissues when they are affected by blue and green light beams. They are internal fluorophores that emit a green light that can be diminished by infection, inflammation, or neoformation, then taking on a lilac or magenta color, which allows the lesion to be easily located. Autofluorescence and the Narrow Band Imagin would have greater sensitivity and specificity than traditional laryngoscopy for tumor diagnosis, facilitating the diagnosis and screening of patients who require preferential action. The primary objective of this work is to validate the utility of indirect autofluorescence for the diagnosis of laryngeal carcinoma. With the authorization of the ethics committee, a retrospective and observational study of patients who underwent autofluorescence videolaryngoscopy between 2014 - 2018 has been carried out. The statistical analysis focuses on sensitivity, specificity, positive and negative predictive value. of traditional videolaryngoscopy, Narrow Band Imaging and autofluorescence in relation to the reference pattern, histology, as well as in the evaluation of the epidemiological aspects of the cohort. 124 patients who met the selection criteria were identified, of which 6 patients had to be excluded, performing the analysis on a total of 118 patients, 101 men and 17 women, with a mean age of 69 years. The sensitivity for neoplastic lesions obtained with traditional video laryngoscopy was 95.3%, compared to 85.7% for indirect autofluorescence and 87.5% for Narrow Band Imaging. These global results are better for the three techniques when they are evaluated specifically in the glottic region. However, the use of two simultaneous techniques increases sensitivity: the concomitant use of traditional laryngoscopy with autofluorescence reaches values of 98.8% and traditional laryngoscopy with narrow band 95.8%. The specificity obtained was 15.6% for traditional laryngoscopy versus 50% for indirect autofluorescence and 8.3% for Narrow Band Imaging. The positive predictive values were 75.2%, 82.8% and 79.3% respectively, while the negative predictive values were 55.6, 57.1 and 14.3% respectively. These findings allow us to conclude that the sensitivity of laryngoscopy, autofluorescence, and Narrow Band Imaging are high in our environment and comparable to those obtained in the literature. This sensitivity increases when these techniques are combined. The high negative predictive value obtained justifies its use as a screening method. One disadvantage is that autofluorescence in this study has a low specificity, and must be complemented with other diagnostic methods in order to exclude malignant and premalignant lesions. The Kaplan-Meier survival curves for the study of overall survival in patients with benign, premalignant, and malignant lesions do not show statistically significant differences. This finding is due to the fact that most of the tumors had a low stage. Glottic localization tumors are those that show the best overall and disease-free survival with 5-year survival greater than 80%.